Koning Hay
Trögk nao America.

Teks 
Heej het alles meigemakt, het 't allemoal gehad.
Verhaale oaver vrouwe met champagne in 'n bad.
Zwoare keatels vol met geld, juweele en de rest.
Zien klok is in dit leave al drie kier rond gewest.

Heej scheld op iederien, heej vloekt de ganse daag,
goeit kilo's spek met eier en jenever in zien maag.
Heej wakt oaver zien eigendom, is koning van zien land.
Heej giet vur d'n duuvel of vur God ni an de kant.

Koning Hay left in zien eige werlt.
Heej het zien verhaal al mier dan honderd kier verteld.

Heej biet in elluk woard, heej spijt in elke zin.
Zien oege die zien scherp en snijje oaveraal doorhin.
Heej hof genne dokter, gen pille of bezeuk.
't Wuurd allien mar erger van dat medische geneuk.

Mar iemand zei dat heej soms daage lang allien mar zoop.
Iemand zei dat heej soms van de pien nar boete kroop.
Dan wuurd 'ie kwoad en zet 'ie met 't schoem op ziene mond:
"Als ge iederien geluuft, laag ik allang onder de grond".

Heej zwaait nog elke daag zien groete hand hoeg in de lucht.
En schrieuwt zien eige meining terwijl niemand d'r um vrugt.
Dan leupt 'ie wir wat krommer, enne grijns um ziene mond.
Zien harde lief grujt elke daag wat dichter nar de grond.

Limburgish